Dr Simon produziert nit grossi Mänge, abr was uss sym Källr kunnt hett's    bi Goscht in sich. Sy Spezialität isch dr Oltiger Kchatzestreckcher, e Gryzig uss Sylvaner und wysse Rosstryybli uss em Bannwald; är schmeggt nach Brombeeri, Bärlauch und nassem Cheminéeholz, drzue no e dezänti Stallnote, süffig und mit emmene unvrgässlige Abgang - das alles bimmene Alkohoolghalt vo 32%. Syni Kreatioone laagere in Barrique Fässer uss Oltiger Holz, gschlaage bi Vollmond im Schaltjohr (e chli gspässig, abr do legt är grosse Wärt druff). Em Simon sy Maischterwärgg, dr Chiraz Reserva DOCG (DOCG stoht fir:  D asch   O ltiger   C hiraz vom   G ysin), wird glaageret in Aichefässli wo friehner mazedonische Cognac dinne gryfft isch - är isch fasch nit  erhältligg, dr Mövepick vrkauft abr ai Fläsche an alli Kunde wo zwai Karton Chateau Pétrus poschte.